b.

Kameras ta' l-immaġini, kif ġej: Nota: 6A003.b. ma jikkontrollax kameras televiżivi jew tal-video ddisinjati apposta għax-xandir televiżiv. 1. Kameras tal-video li fihom sensuri semikondutturi, bl-ogħla rispons fil-medda tat-tul ta' mewġ ta' iktar minn 10 nm, iżda mhux iktar minn 30 000 nm u li għandhom kull wieħed milli ġej: a. Għandhom xi wieħed minn dan li ġej: 1. Iżjed minn 4 x 106"pixels attivi" għal kull matriċi semikonduttur għall-kameras monokromatiċi (iswed u abjad); 2. Iżjed minn 4 x 106"pixels attivi" għal kull matriċi semikonduttur għall-kameras bil-kulur li fihom tliet matriċi semikondutturi; jew 3. Iżjed minn 12 x 106"pixels attivi" għall-kameras bil-kulur b'matriċi semikonduttur li fihom matriċi semikonduttur wieħed; u b. Għandhom xi wieħed minn dan li ġej: 1. Mirja ottiċi kkontrollati minn 6A004.a.; 2. Tagħmir ta' kontroll ottiku kkontrollat minn 6A004.d.; jew 3. Kapaċità ta' annotazzjoni ta' data ta' insegwiment tal-kamera ġġenerata internament. Nota Teknika: 1. Għall-iskop ta' din l-entrata, kameras tal-video diġitali għandhom jiġu evalwati skond in-numru massimu ta' "pixels attivi" użati sabiex jinqabdu immaġini li jiċċaqalqu. 2. Għall-iskop ta' din l-entrata, data ta' l-insegwiment tal-kamera hija l-informazzjoni meħtieġa sabiex tiddefinixxi l-orjentament tal-linja tal-viżjoni tal-kamera relattivament mad-dinja. Dan jinkludi: 1) l-angolu orizzontali bejn il-linja tal-viżjoni tal-kamera u d-direzzjoni tal-kamp manjetiku tad-dinja u; 2) l-angolu vertikali bejn il-linja tal-viżjoni tal-kamera u l-orizzont tad-dinja. 2. Kameras ta' l-iskennjar u sistemi ta' kameras ta' l-iskennjar, li għandhom dan kollu li ġej: a. L-ogħla rispons fil-medda tat-tul ta' mewġ ta' iżjed minn 10 nm, iżda mhux iżjed minn 30 000 nm; b. Arranġamenti ta' rilevaturi lineari b'aktar minn 8 192 element għal kull arranġament; u ċ. Skennjar mekkaniku f'direzzjoni waħda; 3. Kameras ta' l-immaġini li fihom tubi għall-intensifikazzjoni ta' l-immaġini speċifikati f'6A002.a.2.a.; 4. ’Kameras ta' l-immaġini’ li fihom "matriċi fuq pjan fokali" b'xi wieħed minn dan li ġej: a. Fihom "matriċi fuq pjan fokali" kkontrollati minn 6A002.a.3.a. sa 6A002.a.3.e.; jew b. Fihom "matriċi fuq pjan fokali" kkontrollati minn 6A002.a.3.f. Nota 1: ’Kameras ta' l-immaġini’ deskritti f"6A003.b.4 jinkludu" matriċi fuq il-pjan fokali" flimkien ma' biżżejjed elettronika ta' l-ipproċessar tas-sinjal, lil hinn miċ-ċirkwit integrat tal-qari, li jippermettu bħala minimu l-ħruġ ta' sinjal analoġiku jew diġitali ladarba jinxtegħlu. Nota 2: 6A003.b.4.a. ma jikkontrollax kameras ta' l-immaġini li fihom "matriċi fuq il-pjan fokali" lineari bi tnax-il element jew inqas, li ma jużawx l-integrazzjoni tas-sinjali bid-dewmien fl-element, iddisinjati għal xi wieħed minn dan li ġej: a. Sistemi ta' allarm kontra l-intrużjoni industrijali jew ċivili, ta' kontroll jew kunteġġ tat-traffiku jew tal-moviment fl-industrija; b. Tagħmir industrijali użat għall-ispezzjoni jew monitoraġġ ta' flussi ta' sħana f'bini, tagħmir jew proċessi industrijali; ċ. Tagħmir industrijali użat għall-ispezzjoni, l-issortjar jew l-analiżi tal-karatteristiċi tal-materjali; d. Tagħmir iddisinjat apposta għall-użu fil-laboratorju; jew e. Tagħmir mediku. Nota 3: 6A003.b.4.b. ma jikkontrollax kameras ta' l-immaġini li għandhom xi waħda mill-karatteristiċi li ġejjin: a. Rata massima ta' kwadri ta' 9 Hz jew inqas; b. Għandhom dan kollu li ġej: 1. Għandhom Kamp ta' Viżjoni Istantanju (IFOV) orizzontali jew vertikali minimu ta' mill-inqas 10 mrad/pixel (milliradjani/pixel) 2. Fihom lenti b'distanza fokali fissa li m'hix iddisinjata sabiex titneħħa; 3. Ma fihomx mezz sabiex juri ’viżjoni diretta’, u 4. Għandhom xi wieħed minn dan li ġej: a. L-ebda faċilità sabiex tinkiseb immaġini viżwalizzabbli tal-kamp ta' viżjoni rilevat, jew b. Il-kamera hi ddisinjata għal tip uniku ta' applikazzjoni u sabiex ma tiġix modifikata mill-utent; jew ċ. Fejn il-kamera hi ddisinjata apposta għall-istallazzjoni f'vettura tal-passiġġieri ċivili fuq l-art ta' inqas minn tliet tunnellati (piż gross tal-vettura) u għandha dan kollu li ġej: 1. Tista' titħaddem biss meta tkun istallata f'xi wieħed minn dan li ġej: a. Il-vettura tal-passiġġieri ċivili fuq l-art li għaliha kienet maħsuba; jew b. Faċilità tat-testijiet ta' manutenzjoni awtorizzata, iddisinjata apposta; u 2. Fiha mekkaniżmu attiv li jġiegħel lill-kamera ma taħdimx meta titneħħa mill-vettura li għaliha kienet maħsuba. Noti Tekniċi: 1. Kamp ta' Viżjoni Istantanju (IFOV) speċifikat f'6A003.b.4. In-Nota 3.b. hi l-inqas ċifra bejn l-IFOV Orizzontali jew l-IFOV Vertikali. IFOV Orizzontali = Kamp ta' Viżjoni (FOV) orizzontali/numru ta' elementi rilevaturi orizzontali IFOV Vertikali = Kamp ta' Viżjoni (FOV) vertikali/numru ta' elementi rilevaturi vertikali. 2. ’Viżjoni diretta’ f'6A003.b.4. In-Nota 3.b. tirreferi għal kamera ta' l-immaġini li taħdem fl-ispettru ta' l-infra-aħmar li tippreżenta immaġini viżiva lill-osservatur uman li juża mikro-viżwalizzatur qrib l-għajn li fih mekkaniżmu ta' protezzjoni tad-dawl.